Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
28 พ.ค. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 2.16 จุด (0.16%) ปิดภาคเช้าที่ 1,347.27 จุด ด้วยมูลค่าการซื้อขาย 49,465.77 ล้านบาท
Most Positive Impact: KBANK (+1 จุด), BBL (+0.98 จุด), SCB (+0.79 จุด)
Most Negative Impact: PTT (-1.33 จุด), CPN (-0.83 จุด), PTTEP (-0.55 จุด)
ภาพรวมตลาดปรับเพิ่มขึ้น 2.16 จุด อยู่ในกรอบช่วงเช้าที่เราประเมินไว้ที่ 1,330-1,360 จุดจากความคาดหวังการเปิดเศรษฐกิจและการคลายล็อกดาวน์เฟส 3 อย่างไรก็ดี ปัจจัยนอกประเทศยังคงมีความไม่แน่นอน โดยเราแนะนำให้นักลงทุนติดตามประเด็นสถานการณ์ จีน-ฮ่องกง อย่างใกล้ชิด
แนวโน้มตลาดบ่าย
มุมมองต่อตลาดบ่ายนี้คาด SET index จะแกว่งบริเวณ 1,330-1,360 จุด จากประเด็นความไม่แน่นอนของสถานการณ์ จีน-ฮ่องกง ซึ่งอาจลามไปสู่ความตึงเครียดที่มากขึ้นต่อความสัมพันธ์ของสหรัฐ และ จีน
กลยุทธ์การลงทุนต่อจากนี้ เรายังแนะนำกลุ่ม ICT(ADVANC) ซึ่งถือเป็นกลุ่มที่ได้รับ
ผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารขนาดใหญ่, กลุ่ม Nonbank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ วันพฤหัสฯ ติดตาม ยอดขายสินค้าคงทนของสหรัฐฯ เดือน เม.ย. คาด -18.5% MoM ตัวเลข Initial Jobless claim รายสัปดาห์ของสหรัฐฯ ตัวเลขบ้านรอปิดการขายเดือน เม.ย. คาด -15% MoM และตัวเลขสต๊อกน้ำมันดิบของสหรัฐฯ รายสัปดาห์ วันศุกร์ ติดตาม ตัวเลขดุลบัญชีเดินสะพัดของไทย ตัวเลข Retail sales เดือน เม.ย. ของเยอรมัน คาด -12% MoM ตัวเลขการใช้จ่ายผู้บริโภคของฝรั่งเศส เดือน เม.ย. คาด -14.7% MoM ตัวเลข Core PCE Price Index เดือน เม.ย. ของสหรัฐฯ คาด +1.1% YoY และดัชนีการใช้จ่ายภาคเอกชนสหรัฐฯ เดือน เม.ย. คาด -12.5% MoM
หุ้นแนะนำ TISCO BGRIM